title: 2011/637/EU: Neuvoston päätös, annettu 26 päivänä syyskuuta 2011 , Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta

text:
               28.9.2011

               FI

               Euroopan unionin virallinen lehti

               L 252/1

         NEUVOSTON PÄÄTÖS,
   annettu 26 päivänä syyskuuta 2011,
   Fidžin tasavallan kanssa AKT–EY-kumppanuussopimuksen 96 artiklan ja kehitysyhteistyön rahoitusvälineen 37 artiklan nojalla käytyjen neuvottelujen päättämisestä tehdyn päätöksen 2007/641/EY muuttamisesta ja soveltamisjakson jatkamisesta
   (2011/637/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Cotonoussa 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen (1), sellaisena kuin se on viimeksi muutettuna Ouagadougoussa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn, neuvostossa kokoontuneiden jäsenvaltioiden hallitusten edustajien välisen sisäisen sopimuksen (3) ja erityisesti sen 3 artiklan,
   ottaa huomioon kehitysyhteistyön rahoitusvälineen perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1905/2006, jäljempänä ’kehitysyhteistyön rahoitusväline’ (4), ja erityisesti sen 37 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvoston päätös 2007/641/EY (5) tehtiin aiheellisten toimenpiteiden täytäntöönpanemiseksi sen jälkeen, kun AKT–EU-kumppanuussopimuksen 9 artiklassa tarkoitettuja olennaisia osia ja kehitysyhteistyön rahoitusvälineen 3 artiklassa tarkoitettuja arvoja oli rikottu.

               (2)

               Näitä toimenpiteitä on jatkettu neuvoston päätöksellä 2009/735/EY (6) ja sen jälkeen neuvoston päätöksillä 2010/208/EU (7), 2010/589/EU (8) ja 2011/219/EU (9), koska Fidžin tasavalta ei ole tähän mennessä pannut täytäntöön AKT–EU-kumppanuussopimuksen olennaisia osia ja kehitysyhteistyön rahoitusvälinettä koskevia keskeisiä sitoumuksiaan, jotka annettiin huhtikuussa 2007 käydyissä AKT–EU-kumppanuussopimuksen olennaisia osia ja kehitysyhteistyövälinettä koskeneissa neuvotteluissa, minkä lisäksi viimeaikainen kehitys on eräiden sitoumusten osalta ollut selvästi taantuva.

               (3)

               Päätöksen 2007/641/EY voimassaolo päättyy 30 päivänä syyskuuta 2011. On asianmukaista jatkaa sen voimassaoloa ja saattaa asianmukaiset toimenpiteet sen mukaisesti ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/641/EY seuraavasti:

               1)

               Korvataan 3 artiklan toinen kohta seuraavasti:
               ”Sen voimassaolo päättyy 30 päivänä syyskuuta 2012. Sitä tarkastellaan uudelleen vähintään kuuden kuukauden välein.”.

               2)

               Korvataan liite tämän päätöksen liitteellä.

         2 artikla
   Tämän päätöksen liitteenä oleva kirje osoitetaan Fidžin tasavallalle.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä syyskuuta 2011.

            Neuvoston puolesta

            Puheenjohtaja

         M. KOROLEC

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  EUVL L 378, 27.12.2006, s. 41.

      (5)  EUVL L 260, 5.10.2007, s. 15.

      (6)  EUVL L 262, 6.10.2009, s. 43.

      (7)  EUVL L 89, 9.4.2010, s. 7.

      (8)  EUVL L 260, 2.10.2010, s. 10.

      (9)  EUVL L 93, 7.4.2011, s. 2.

      LIITE
      Hänen Ylhäisyytensä Ratu Epeli NAILATIKAU
      Fidžin tasavallan presidentti
      Suva
      Fidžin tasavalta
      Arvoisa presidentti
      Euroopan unioni (EU) pitää AKT–EU-kumppanuussopimuksen 9 artiklan määräyksiä ja kehitysyhteistyön rahoitusvälineen 3 artiklan säännöksiä hyvin tärkeinä. AKT–EU-kumppanuus perustuu ihmisoikeuksien, demokratian periaatteiden ja oikeusvaltioperiaatteen kunnioittamiseen, jotka muodostavat AKT–EU-kumppanuussopimuksen olennaiset osat ja ovat suhteidemme perusta.
      EU:n neuvosto tuomitsi 11. joulukuuta 2006 Fidžin tasavallan sotilasvallankaappauksen.
      Koska Fidžillä 5. joulukuuta 2006 tapahtunut sotilasvallankaappaus rikkoi AKT–EU-kumppanuussopimuksen 9 artiklassa mainittuja olennaisia osia, EU kutsui Fidžin AKT–EU-kumppanuussopimuksen 96 artiklan mukaisiin neuvotteluihin, jotta tilannetta voitaisiin tutkia perusteellisesti ja toteuttaa tarvittaessa toimenpiteitä sen korjaamiseksi.
      Neuvottelujen virallinen osuus alkoi Brysselissä 18. huhtikuuta 2007. EU piti myönteisenä, että väliaikaishallitus vahvisti tuolloin joukon jäljempänä lueteltuja ihmisoikeuksien, perusvapauksien, demokratian periaatteiden ja oikeusvaltioperiaatteen kunnioittamiseen liittyviä sitoumuksia ja ehdotti myönteisiä toimia niiden täytäntöönpanemiseksi.
      Sittemmin ja varsinkin huhtikuussa 2009 maan kehityksessä on valitettavasti ollut joukko takaiskuja, mikä tarkoittaa sitä, että Fidži rikkoo nyt useita antamiaan sitoumuksia. Tämä koskee etenkin perustuslain kumoamista, hyvin huomattavaa viivettä parlamenttivaalien järjestämisessä sekä ihmisoikeusrikkomuksia. Vaikka sitoumusten täytäntöönpano on viivästynyt huomattavasti, suurin osa niistä on edelleen erittäin merkityksellisiä Fidžin nykytilanteessa, ja ne on siksi liitetty tähän kirjeeseen. Koska Fidži on yksipuolisesti päättänyt rikkoa eräitä keskeisiä sitoumuksia, se on menettänyt kehitysyhteistyön määrärahoja.
      EU ilmaisee kuitenkin AKT–EU-kumppanuussopimuksen perustana olevan kumppanuuden hengessä olevansa valmis aloittamaan uudet viralliset neuvottelut heti, kun on todellisia mahdollisuuksia saattaa ne myönteiseen päätökseen. Väliaikaishallituksen pääministeri esitti 1. heinäkuuta 2009 etenemissuunnitelman uudistusten täytäntöönpanemiseksi ja demokratian palauttamiseksi. EU on valmis aloittamaan etenemissuunnitelmaa koskevan vuoropuhelun ja harkitsemaan uusien neuvottelujen käymistä sen pohjalta. Tämän mukaisesti EU on päättänyt jatkaa Fidžiin soveltamiensa aiheellisten toimenpiteiden voimassaoloa luodakseen mahdollisuuden uusille neuvotteluille. Vaikka osa aiheellisista toimenpiteistä ei ole enää ajankohtaisia, EU pitää niiden yksipuolisen ajan tasalle saattamisen sijaan parempana jatkaa uusien neuvottelumahdollisuuksien kartoittamista Fidžin kanssa. Tästä syystä on erityisen tärkeää, että väliaikaishallitus sitoutuu käymään kansallisen tason poliittista vuoropuhelua kaikkien osapuolten kanssa ja suhtautumaan joustavasti etenemissuunnitelmaa koskevaan aikatauluun. Vaikka EU:n kanta perustuu nyt ja tulevaisuudessa AKT–EU-kumppanuussopimuksen olennaisille osille ja perusperiaatteille etenkin vuoropuhelun keskeisen aseman ja keskinäisten velvoitteiden noudattamisen osalta, EU korostaa, ettei sillä ole ennakkonäkemystä tulevien neuvottelujen tuloksesta.
      Jos uudet neuvottelut johtavat siihen, että Fidži antaa merkittäviä sitoumuksia, EU on valmis tarkastelemaan aiheellisia toimenpiteitä varhennetusti ja myönteisessä hengessä. Jos taas Fidžin tilanne ei parane, maa menettää kehitysyhteistyön varoja edelleen. EU perustaa tulevat päätöksensä sokeripöytäkirjan maiden liitännäistoimenpiteistä ja kymmenennen Euroopan kehitysrahaston, jäljempänä ’EKR’, maaohjelmasta Fidžin osalta erityisesti arvioon, jonka se tekee perustuslaillisen järjestyksen palauttamisessa tapahtuneesta edistyksestä.
      Siihen asti, kun uudet neuvottelut on käyty, EU kehottaa Fidžiä jatkamaan ja tehostamaan poliittista vuoropuhelua.
      Aiheelliset toimenpiteet ovat seuraavat:

                  —

                  humanitaarista apua sekä kansalaisyhteiskunnalle ja heikossa asemassa oleville väestöryhmille tarkoitettua suoraa tukea voidaan jatkaa,

                  —

                  käynnissä olevia, erityisesti kahdeksannesta ja yhdeksännestä EKR:stä rahoitettavia yhteistyötoimia voidaan jatkaa,

                  —

                  demokratiaan paluuta helpottavia ja hallintotapaa parantavia yhteistyötoimia voidaan jatkaa, paitsi jos olosuhteet ovat hyvin poikkeukselliset,

                  —

                  sokerialan uudistusta koskevat vuoden 2006 liitännäistoimenpiteet voidaan toteuttaa. Fidži allekirjoitti rahoitussopimuksen teknisellä tasolla 19. kesäkuuta 2007. Huomattakoon, että rahoitussopimukseen sisältyy lykkäysehto,

                  —

                  sokerialan uudistuksen liitännäistoimenpiteitä vuosiksi 2011–2013 koskeva monivuotinen maaohjelma voidaan valmistella ja mahdollisesti allekirjoittaa,

                  —

                  kymmenennen EKR:n maakohtainen strategia-asiakirja ja maaohjelma alustavine määrärahoineen voidaan viimeistellä, allekirjoittaa teknisellä tasolla ja panna täytäntöön ja kannustinerä, jonka suuruus on enimmillään 25 prosenttia kyseisistä määrärahoista, voidaan myöntää edellyttäen, että ihmisoikeuksia ja oikeusvaltioperiaatetta koskevista sitoumuksista pidetään kiinni. Tämä tarkoittaa sitä, että väliaikaishallitus pitää perustuslain voimassa, että oikeuslaitoksen riippumattomuutta kunnioitetaan täysimääräisesti, että 6. syyskuuta 2007 uudelleen käyttöön otetut poikkeustilamääräykset kumotaan mahdollisimman pian, että kaikki väitetyt ihmisoikeusrikkomukset tutkitaan ja käsitellään Fidžin lakien mukaisilla menettelyillä ja foorumeilla ja että väliaikaishallitus tekee parhaansa estääkseen turvallisuusviranomaisia antamasta pelottelevia lausuntoja,

                  —

                  vuoden 2007 sokerimäärärahaa ei myönnetty,

                  —

                  vuoden 2008 sokerimäärärahan käyttöönotolle oli asetettu ehdoksi selvityksen esittäminen siitä, että vaalien valmistelu etenee sovittujen sitoumusten mukaisesti, uskottavasti ja aikataulussa, erityisesti väestölaskennan, vaalipiirien rajojen uudelleen määrittelyn ja perustuslain mukaisen vaaliuudistuksen sekä keskusvaalilautakunnan toiminnan varmistamisen edellyttämien toimenpiteiden osalta, mihin kuului vaalien valvojan nimeäminen 30. syyskuuta 2007 mennessä perustuslain mukaisesti. Fidži menetti vuoden 2008 sokerimäärärahan 31. joulukuuta 2009,

                  —

                  vuoden 2009 sokerimääräraha peruttiin toukokuussa 2009, koska väliaikaishallitus päätti lykätä parlamenttivaaleja syyskuulle 2014,

                  —

                  vuoden 2010 määräraha peruttiin ennen 1 päivää toukokuuta 2010, koska demokraattisen prosessin jatkamisessa ei ollut edistytty. Koska sokerialan tilanne on kriittinen, osa määrärahasta kuitenkin siirrettiin käytettäväksi suoriin avustuksiin sokerintuotannosta suoraan riippuvaiselle väestönosalle kielteisten sosiaalisten seurausten lieventämiseksi. Näitä varoja hallinnoi keskitetysti EU:n Suvassa oleva edustusto, eikä niitä kanavoida Fidžin viranomaisten kautta,

                  —

                  entisten sokeripöytäkirjan maiden liitännäistoimenpiteitä koskevan monivuotisen vuosien 2011–2013 maaohjelman alustavien määrärahojen käyttöönotto riippuu siitä, päästäänkö neuvotteluissa tuloksiin. Ilman neuvottelutulosta voidaan tästä määrärahasta rahoittaa pelkästään sosiaalisten seurausten lieventämiseksi tarkoitettuja toimenpiteitä,

                  —

                  lisäksi voidaan harkita erityistukea keskeisten sitoumusten valmistelutyötä ja täytäntöönpanoa, etenkin vaalien valmisteluja ja/tai toimittamista varten,

                  —

                  alueellinen yhteistyö ja Fidžin osallistuminen siihen säilyvät ennallaan.

            Sitoumusten noudattamista seurataan liitteessä esitettyjen säännöllistä vuoropuhelua, arviointi- ja tarkastuskäyntien yhteydessä tehtävää yhteistyötä ja raportointia koskevien ehtojen mukaisesti.
      Lisäksi EU odottaa Fidžin tekevän täysimääräistä yhteistyötä Tyynenmeren saarten foorumin kanssa, kun pannaan täytäntöön arvovaltaisten henkilöiden ryhmän suosituksia sellaisina kuin foorumin ulkoministerit hyväksyivät ne kokouksessaan Vanuatulla 16. maaliskuuta 2007.
      EU jatkaa Fidžin tilanteen tiivistä seuraamista. Fidžin kanssa käydään AKT–EU-kumppanuussopimuksen 8 artiklan nojalla vahvistettua poliittista vuoropuhelua tavoitteena varmistaa ihmisoikeuksien kunnioittaminen, demokratian palauttaminen ja oikeusvaltioperiaatteen noudattaminen, kunnes molemmat osapuolet toteavat, että vahvistettu vuoropuhelu on täyttänyt tarkoituksensa.
      Jos väliaikaishallitus hidastaa annettujen sitoumusten täytäntöönpanoa, keskeyttää sen tai perääntyy sitoumuksista, EU pidättää itselleen oikeuden mukauttaa aiheellisia toimenpiteitä.
      EU painottaa, että Fidžin etuoikeudet sen yhteistyössä EU:n kanssa riippuvat AKT–EU-kumppanuussopimuksen olennaisten osien ja kehitysyhteistyön rahoitusvälineessä tarkoitettujen periaatteiden kunnioittamisesta. Jotta EU vakuuttuisi siitä, että väliaikaishallitus on täysin valmis täyttämään antamansa sitoumukset, sovittujen sitoumusten täytäntöönpanossa on edistyttävä merkittävästi jo varhaisessa vaiheessa.
      Kunnioittavasti
      Tehty Brysselissä

            Euroopan unionin neuvoston puolesta

            Euroopan komission puolesta

         LIITTEEN LIITE

            FIDŽIN TASAVALLAN KANSSA SOVITUT SITOUMUKSET

         A.   Demokratian periaatteiden kunnioittaminen

         Sitoumus nro 1
         Vapaat ja rehelliset parlamenttivaalit järjestetään 24 kuukauden kuluessa 1 päivästä maaliskuuta 2007, ja niiden on oltava Tyynenmeren saarten foorumin sihteeristön nimeämien riippumattomien tarkastajien suorittaman arvioinnin päätelmien mukaiset. Vaaleihin johtavia prosesseja valvotaan, mukautetaan ja tarkistetaan tarvittaessa yhdessä sovittujen arviointiperusteiden mukaan. Tämä merkitsee erityisesti, että

                     —

                     väliaikaishallitus vahvistaa 30. kesäkuuta 2007 mennessä aikataulun, jossa esitetään päivämäärät uusien parlamenttivaalien valmistelujen eri vaiheiden päätökseen saattamiselle,

                     —

                     aikataulussa määritetään väestölaskennan, vaalipiirien rajojen uudelleen määrittelyn ja vaaliuudistuksen ajankohdat,

                     —

                     vaalipiirien rajojen määrittely ja vaaliuudistus toteutetaan perustuslain mukaisesti,

                     —

                     keskusvaalilautakunnan toiminnan varmistamiseksi toteutetaan toimenpiteitä, joihin kuuluu vaalivalvojan nimittäminen 30. syyskuuta 2007 mennessä perustuslain mukaisesti,

                     —

                     varapresidentti nimitetään perustuslain mukaisesti.

               Sitoumus nro 2
         Väliaikaishallitus ottaa huomioon kansalaisyhteiskunnan ja muiden merkittävien sidosryhmien kanssa käydyt keskustelut hyväksyessään lainsäädäntöön sekä finanssi- ja muuhun politiikkaan liittyviä merkittäviä aloitteita ja muutoksia.
         B.   Oikeusvaltioperiaate

         Sitoumus nro 1
         Väliaikaishallitus tekee parhaansa estääkseen turvallisuusviranomaisia antamasta pelottelevia lausuntoja.
         Sitoumus nro 2
         Väliaikaishallitus pitää voimassa vuoden 1997 perustuslain ja takaa perustuslaillisten instituutioiden, kuten Fidžin ihmisoikeuskomission, julkisen palvelun komission ja perustuslaillisten elinten komission normaalin ja riippumattoman toiminnan. Suuren heimopäälliköiden neuvoston huomattava itsenäisyys säilytetään ja sen toimintaa jatketaan.
         Sitoumus nro 3
         Oikeuslaitoksen riippumattomuutta kunnioitetaan täysimääräisesti, se saa työskennellä vapaasti, ja kaikki asianosaiset noudattavat sen päätöksiä. Erityisesti

                     —

                     väliaikaishallitus sitoutuu nimittämään perustuslain 138 §:n 3 momentissa tarkoitetun tuomioistuimen 15. heinäkuuta 2007 mennessä,

                     —

                     vastedes tuomarit nimitetään ja erotetaan tiukasti perustuslain säännösten ja menettelysääntöjen mukaisesti,

                     —

                     asevoimat, poliisi tai väliaikaishallitus eivät puutu millään tavalla oikeudenkäyntimenettelyyn, ja ne kunnioittavat täysimääräisesti oikeusalan toimijoiden ammatinharjoitusta.

               Sitoumus nro 4
         Kaikki korruptioon liittyvät rikosasiat käsitellään asianmukaisia oikeudellisia kanavia käyttäen, ja muut väitettyjä korruptiotapauksia tutkimaan mahdollisesti perustettavat elimet toimivat perustuslain puitteissa.
         C.   Ihmisoikeudet ja perusvapaudet

         Sitoumus nro 1
         Väliaikaishallitus toteuttaa kaikki tarvittavat toimenpiteet helpottaakseen sitä, että kaikkien väitettyjen ihmisoikeusrikkomusten tutkinta tai käsittely tapahtuu Fidžin lakien mukaisilla menettelyillä ja foorumeilla.
         Sitoumus nro 2
         Väliaikaishallitus kumoaa poikkeustilamääräykset toukokuussa 2007 edellyttäen, etteivät kansallinen turvallisuus, yleinen järjestys ja yleinen turvallisuus ole uhattuina.
         Sitoumus nro 3
         Väliaikaishallitus sitoutuu huolehtimaan siitä, että Fidžin ihmisoikeuskomissio toimii täysin riippumattomasti ja perustuslain mukaisesti.
         Sitoumus nro 4
         Sananvapautta ja tiedotusvälineiden vapautta kunnioitetaan täysimääräisesti niiden kaikissa muodoissa perustuslaissa säädetyn mukaisesti.
         D.   Sitoumusten noudattamisen seuranta

         Sitoumus nro 1
         Väliaikaishallitus sitoutuu käymään säännöllistä vuoropuhelua mahdollistaakseen edistymisen arvioinnin ja antaa EU:n ja Euroopan komission viranomaisille ja edustajille mahdollisuuden tutustua rajoituksetta kaikkiin tietoihin, jotka liittyvät ihmisoikeuksia, demokratian rauhanomaista palauttamista ja oikeusvaltion toteutumista Fidžillä koskeviin kysymyksiin.
         Sitoumus nro 2
         Väliaikaishallitus tekee täyttä yhteistyötä EU:n mahdollisesti tekemien, edistymistä arvioivien ja seuraavien tarkastuskäyntien aikana.
         Sitoumus nro 3
         Väliaikaishallitus raportoi tilanteen edistymisestä Cotonoun sopimuksen olennaisten osien ja sitoumusten osalta toimittamalla kertomuksen joka kolmas kuukausi 30. kesäkuuta 2007 alkaen.
         Tiettyjä kysymyksiä voidaan käsitellä tuloksellisesti vain pragmaattisella lähestymistavalla, jossa otetaan huomioon nykyinen tilanne ja tähdätään tulevaisuuteen.


Avis juridique important

|

31997D0645

97/645/EHTY: Komission päätös, tehty 24 päivänä syyskuuta 1997, terästeollisuuden työolojen yhdenmukaistamista käsittelevästä sekakomiteasta

Virallinen lehti nro L 272 , 04/10/1997 s. 0052 - 0053

KOMISSION PÄÄTÖS,tehty 24 päivänä syyskuuta 1997,terästeollisuuden työolojen yhdenmukaistamista käsittelevästä sekakomiteasta (97/645/EHTY) EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen,sekä katsoo, ettäkorkea viranomainen on neuvoa-antavan komitean 20 päivänä joulukuuta 1954 antaman päätöslauselman mukaisesti perustanut terästeollisuuden työolojen yhdenmukaistamista käsittelevän sekakomitean,on suotavaa antaa muodollisesti yksityiskohtaiset säännöt komitean toiminnasta, jaterästeollisuuden työnantajan ja työntekijöiden edustajien mielipidettä on kysytty seuraavista määräyksistä, joihin he ovat suostuneet,ON PÄÄTTÄNYT SEURAAVAA:1 artikla 1. Terästeollisuuden työolojen yhdenmukaistamista käsittelevä sekakomitea, jäljempänä `sekakomitea`, avustaa Euroopan yhteisöjen komissiota, jäljempänä `komissio`, Euroopan hiili- ja teräsyhteisön perustamissopimuksessa määrätyn yhteisön sosiaalipolitiikan suunnittelussa ja toteuttamisessa terästeollisuuden työntekijöiden yhdenmukaistettujen parempien työolojen ja paremman elintason edistämiseksi.2. Sekakomitea on alan työnantajien ja työntekijöiden edustajien välisen keskustelun, keskinäisen tietojen vaihdon ja yhteistoiminnan elin.3. Sekakomitea voi laatia tehtävänsä suorittamisen kannalta tarpeellisia tutkimuksia, järjestää tarvittaessa sosiaalisia ongelmia käsitteleviä konferensseja tai seminaareja, laatia kertomuksia, antaa lausuntoja ja suosituksia joko komission pyynnöstä tai omasta aloitteestaan. Komissio voi pyytäessään sekakomitean lausuntoa asettaa määräpäivän lausunnon antamiselle.Sekakomitean kannanotot toimitetaan komissiolle tiedoksi.Jos lausunnosta ei ole yksimielisyyttä, sekakomitean on toimitettava eri mielipiteet komissiolle.2 artikla 1. Sekakomitea muodostuu terästeollisuuden työnantajien ja työntekijöiden edustajista. Komissio nimeää sekakomitean jäsenet yhteisön tasolla muodostettujen työnantaja- ja työntekijäjärjestöjen ehdotuksesta seuraavasti:- yksi työnantajien ja yksi työntekijöiden edustaja jokaisesta jäsenvaltiosta, jossa tuotetaan terästä; tämä nostetaan kahteen työnantajien ja kahteen työntekijöiden edustajaan sellaisten jäsenvaltioiden kohdalla, joiden Euroopan hiili- ja teräsyhteisön teräsalalla työskentelevän työvoiman määrä on enemmän kuin 20 000 henkeä (1),- yksi työnantajajärjestöjen ja yksi työntekijäjärjestöjen edustaja yhteisön tasolla muodostetuista työnantaja- ja työntekijäjärjestöistä.Komissio varmistaa, että sekakomitean jäsenistö edustaa terästeollisuuden kaikkia näkökohtia.2. Sekakomitean jäsenten toimikausi on kaksi vuotta, ja heidät voidaan nimetä uudeksi toimikaudeksi. Jäsenet, joiden toimikausi on päättynyt, jatkavat tehtävässään, kunnes heidän tilalleen on nimetty uudet jäsenet tai heidän toimikautensa uusitaan.3. Jos sekakomitean jäsen ei kykene osallistumaan tiettyyn kokoukseen, hän voi tätä kokousta varten nimetä tilalleen toisen henkilön edustamastaan järjestöstä.4. Jos sekakomitean jäsen kuolee tai eroaa ennen kaksivuotisen toimikautensa päättymistä, hänen edustamansa järjestö voi nimetä hänen tilalleen toisen henkilön hänen toimikautensa loppuajaksi.5. Komissio julkaisee sekakomitean jäsenluettelon tiedoksi Euroopan yhteisöjen virallisessa lehdessä.3 artikla 1. Sekakomitean puheenjohtajana toimii vuorotellen aina yhden vuoden kerrallaan työntekijöiden edustaja ja työnantajien edustaja, jotka asianomainen ryhmä nimeää.2. Varapuheenjohtaja, joka ei saa kuulua samaan ryhmään kuin puheenjohtaja, nimetään samoin edellytyksin.3. Puheenjohtaja tai varapuheenjohtaja, jonka toimikausi on päättynyt, jatkaa tehtävässään, kunnes hänen tilalleen on nimetty uusi puheenjohtaja tai varapuheenjohtaja.4. Jos puheenjohtajan tai varapuheenjohtajan toimikausi päättyy ennenaikaisesti, jäljellä olevaksi toimikaudeksi nimetään uusi jäsen 1 ja 2 kohdassa säädettyjen edellytysten mukaisesti.5. Jos puheenjohtaja tai varapuheenjohtaja samanaikaisesti ovat estyneet osallistumasta tiettyyn kokoukseen, kokouksen puheenjohtajana toimii sen ryhmän nimeämä sekakomitean jäsen, johon puheenjohtaja kuuluu.4 artikla Sekakomitea kokoontuu komission toimipaikassa vähintään kaksi kertaa vuodessa. Kokoukset kutsuu koolle sekakomitean puheenjohtaja.5 artikla Komission yksiköt huolehtivat sekakomitean sihteeristön tehtävistä ja varmistavat, että toimintakustannukset pysyvät tarkoitukseen myönnettyjen vuosittaisten määrärahojen rajoissa.6 artikla 1. Sekakomitea voi komission suostumuksella kutsua jäsenvaltioiden hallitusten edustajia osallistumaan sekakomitean työhön neuvoa-antavassa ominaisuudessa tai tarkkailijoina.2. Sekakomitea voi perustaa työryhmiä ja kutsua asiantuntijoita avustamaan sitä tietyissä tehtävissä.7 artikla Sekakomitean jäsenet ja sen kokouksiin kutsutut henkilöt eivät saa paljastaa kokousten aikana saamiaan tietoja, jos komissio tai sekakomitea katsoo, että kyseiset tiedot ovat luonteeltaan luottamuksellisia.8 artikla Tämä päätös tulee voimaan 1 päivänä lokakuuta 1997.Tehty Brysselissä 24 päivänä syyskuuta 1997.Komission puolestaPádraig FLYNNKomission jäsen(1) Jäsenvaltioiden työntekijöiden lukumäärä otetaan Eurostatin Euroopan hiili- ja teräsyhteisöä koskevista tilastoista 2-31, jotka vastaavat edellisen vuoden viimeisen kuukauden tietoja.


title: Neuvoston päätös (EU, Euratom) 2016/2049, annettu 21 päivänä marraskuuta 2016, Euroopan talous- ja sosiaalikomitean jäsenen, jota Alankomaiden kuningaskunta on ehdottanut, nimeämisestä

text:
               24.11.2016

               FI

               Euroopan unionin virallinen lehti

               L 318/12

         NEUVOSTON PÄÄTÖS (EU, Euratom) 2016/2049,
   annettu 21 päivänä marraskuuta 2016,
   Euroopan talous- ja sosiaalikomitean jäsenen, jota Alankomaiden kuningaskunta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
   ottaa huomioon Alankomaiden hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

               (2)

               Yksi Euroopan talous- ja sosiaalikomitean jäsenen paikka on vapautunut Melanie Irmgard BOUWKNEGTin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Hester HOUWING (Policy Adviser at the Christian Trade Union Federation (CNV)) Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä marraskuuta 2016.

            Neuvoston puolesta

            Puheenjohtaja

         P. PLAVČAN

      (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

      (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


title: 2005/159/EY: Neuvoston päätös, tehty 17 päivänä helmikuuta 2005, alueiden komitean kuuden belgialaisen varsinaisen jäsenen ja kahdeksan belgialaisen varajäsenen nimeämisestä

text:
               25.2.2005

               FI

               Euroopan unionin virallinen lehti

               L 52/40

      NEUVOSTON PÄÄTÖS,

   tehty 17 päivänä helmikuuta 2005,
   alueiden komitean kuuden belgialaisen varsinaisen jäsenen ja kahdeksan belgialaisen varajäsenen nimeämisestä
   (2005/159/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY (1) alueiden komitean jäsenten ja varajäsenten nimeämisestä.

               (2)

               Alueiden komiteassa on vapautunut varsinaisen jäsenen paikka varsinaisen jäsenen Frans RAMONin erottua, mikä on annettu neuvostolle tiedoksi 8 päivänä syyskuuta 2004, ja varajäsenen paikka varajäsenen Jos BEXin erottua, mikä on annettu neuvostolle tiedoksi 3 päivänä helmikuuta 2005, ja alueiden komiteassa on vapautunut viisi varsinaisen jäsenen paikkaa ja seitsemän varajäsenen paikkaa varsinaisten jäsenten Paul VAN GREMBERGENin (BE), Bart SOMERSin (BE), Stefaan PLATTEAUn (BE), Xavier DESGAINin (BE) ja Hervé HASQUINin (BE) ja varajäsenten Jacques TIMMERMANSin (BE), André DENYSin, Josée VERCAMMENin, Serge KUBLAn, Rudy DEMOTTEn, Jean-Marc NOLLETin ja Bernd GENTGESin toimikausien päätyttyä, mikä on annettu neuvostolle tiedoksi 24 päivänä tammikuuta 2005,

         ON PÄÄTTÄNYT SEURAAVAA:
   Ainoa artikla
   Nimetään alueiden komiteaan

               a)

               varsinaisiksi jäseniksi:

                           Yves LETERME
                           Minister-President van de Vlaamse Regering en Vlaams Minister van Institutionele Hervormingen, Landbouw, Zeevisserij en Plattelandsbeleid
                           Frans RAMONin tilalle

                           Bart SOMERS
                           Vlaams Volksvertegenwoordiger
                           (uusi toimikausi Flanderin parlamentin jäsenenä)

                           Fientje MOERMAN
                           Vice-Minister-President van de Vlaamse Regering en Vlaams Minister van Economie, Ondernemen, Wetenschap, Innovatie en Buitenlandse Handel
                           Stefaan PLATTEAUn tilalle

                           Geert BOURGEOIS
                           Vlaams Minister van Bestuurzaken, Buitenlands Beleid, Media en Tourisme
                           Paul VAN GREMBERGENin tilalle

                           Michel LEBRUN
                           Député wallon
                           Xavier DESGAINin tilalle

                           Jean-François ISTASSE
                           Président du Parlement de la Communauté française
                           Hervé HASQUINin tilalle;

               b)

               varajäseniksi:

                           Johan SAUWENS
                           Vlaams Volksvertegenwoordiger
                           André DENYSin tilalle

                           Bart CARON
                           Vlaams Volksvertegenwoordiger
                           Jacques TIMMERMANSin tilalle

                           Stefaan PLATTEAU
                           Burgemeester
                           Josée VERCAMMENin tilalle

                           Marie-Dominique SIMONET
                           Ministre de la Recherche, des Technologies nouvelles et des relations extérieures du Gouvernement wallon
                           Serge KUBLAn tilalle

                           Maurice BAYENET
                           Député au Parlement de la Communauté française
                           Jean-Marc NOLLETin tilalle

                           Béa DIALLO
                           Député au Parlement de la Communauté française
                           Rudy DEMOTTEn tilalle

                           Claude DESAMA
                           Bourgmestre de Verviers
                           Bernd GENTGESin tilalle

                           Jan ROEGIERS
                           Vlaams Volksvertegenwoordiger
                           Jos BEXin tilalle

         jäljellä olevaksi toimikaudeksi eli25 päivään tammikuuta 2006.

      Tehty Brysselissä 17 päivänä helmikuuta 2005.

            Neuvoston puolesta

            Puheenjohtaja

         J.-C. JUNCKER

      (1)  EYVL L 24, 26.1.2002, s. 38.


title: 2006/77/EY: Komission päätös, tehty  23 päivänä joulukuuta 2005 , kilpailukykyä, energiaa ja ympäristöä käsittelevän korkean tason ryhmän perustamisesta

text:
               8.2.2006

               FI

               Euroopan unionin virallinen lehti

               L 36/43

      KOMISSION PÄÄTÖS,
   tehty 23 päivänä joulukuuta 2005,
   kilpailukykyä, energiaa ja ympäristöä käsittelevän korkean tason ryhmän perustamisesta
   (2006/77/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Euroopan yhteisön perustamissopimuksen 2 artiklassa Euroopan yhteisön ja jäsenvaltioiden tehtäväksi annettiin edistää taloudellisen toiminnan sopusointuista, tasapainoista ja kestävää kehitystä, työllisyyden ja sosiaalisen suojelemisen korkeaa tasoa, miesten ja naisten välistä tasa-arvoa, kestävää kasvua, joka ei edistä rahan arvon alenemista, edistää hyvää kilpailukykyä ja talouden suorituskyvyn korkeaa lähentymisastetta, ympäristönsuojelun korkeaa tasoa ja ympäristön laadun parantamista, elintason ja elämän laadun nousua sekä taloudellista ja sosiaalista yhteenkuuluvuutta ja yhteisvastuullisuutta jäsenvaltioiden välillä.

               (2)

               Komissio on ilmoittanut komission tiedonannon ”Yhteisön Lissabon-ohjelman täytäntöönpano: EU:n valmistusteollisuutta vahvistavat toimintapuitteet – Yhtenäisempi lähestymistapa teollisuuspolitiikkaan” (1) mukaisesti aikovansa pyytää kilpailukykyä, energiaa ja ympäristöä käsittelevältä korkean tason ryhmältä neuvoa, erityisesti perus- ja välituotteita tuottavaa teollisuutta koskevissa asioissa.

               (3)

               Korkean tason ryhmän olisi tarkasteltava teollisuus-, energia- ja ympäristöpolitiikan välisiä yhteyksiä ja varmistettava yksittäisten aloitteiden keskinäinen johdonmukaisuus sekä edistettävä samalla kestävää kehitystä ja kilpailukykyä; sen olisi luotava kaikkien asiaan liittyvien sidosryhmien tasapainoisen osallistumisen kautta vakaa ja ennakoitavissa oleva sääntelykehys, jossa kilpailukyky, energia ja ympäristö kytkeytyvät toisiinsa, erityisesti tukeutumalla tällä alalla tehdyn tutkimuksen tuloksiin.

               (4)

               Korkean tason ryhmän tehtävänä olisi saattaa yhteen komission, jäsenvaltioiden, Euroopan parlamentin ja kaikkien asiaan liittyvien sidosryhmien edustajat, erityisesti teollisuuden ja kansalaisyhteiskunnan alueelta, kuten kuluttajat, ammattiyhdistykset, valtioista riippumattomat järjestöt sekä tutkijat ja/tai tiedeyhteisö.

               (5)

               Kilpailukykyä, energiaa ja ympäristöä käsittelevä korkean tason ryhmä on siis perustettava, ja sen tehtävät ja rakenne on määriteltävä yksityiskohtaisesti,

         ON PÄÄTTÄNYT SEURAAVAA:
   1 artikla
   Komissio perustaa korkean tason ryhmän, jäljempänä ’ryhmä’.
   2 artikla
   Toimeksianto
   Ryhmän toimeksiantona on kilpailukykyä, energiaa ja ympäristöä koskevien kysymysten käsitteleminen. Toimeksianto on voimassa kaksi vuotta. Sitä voidaan pidentää komission päätöksellä.
   Ryhmä antaa neuvoja parhaaksi katsomassaan muodossa yhteisön ja kansallisen tason päätöksentekijöille sekä teollisuuden ja kansalaisyhteiskunnan järjestöille.
   3 artikla
   Kokoonpano – nimeäminen
   1.   Komissio nimeää ryhmän teollisuus-, energia- ja ympäristöalan asiantuntijoista, joilla on kyseisillä aloilla tarvittava pätevyys ja vastuu.
   2.   Ryhmä muodostetaan enintään 28 edustajasta.
   3.   Ryhmän kokoonpanoon ja nimeämiseen sovelletaan seuraavia säännöksiä:

               —

               ryhmän jäsenet nimetään henkilökohtaisesti heidän asiantuntemuksensa perusteella. Jokainen ryhmän jäsen nimeää henkilökohtaisen edustajan valmistelevaan alaryhmään, jäljempänä ’sherpa’-alaryhmä,

               —

               ryhmän jäsenet pysyvät tehtävässään kunnes he eroavat, heidät vaihdetaan tai heidän toimeksiantonsa päättyy,

               —

               jäsen, joka ei enää kykene osallistumaan tehokkaasti ryhmän työskentelyyn, joka eroaa ryhmästä tai ei noudata tämän artiklan 1 kohdassa taikka Euroopan yhteisön perustamissopimuksen 287 artiklassa määrättyjä ehtoja, voidaan vaihtaa toimeksiannon jäljellä olevaksi ajaksi,

               —

               henkilökohtaisesti nimettyjen jäsenten nimet julkaistaan yritys- ja teollisuustoiminnan pääosaston Internet-sivuilla ja/tai Euroopan unionin virallisen lehden C-sarjassa. Edustajien nimet kerätään, käsitellään ja julkaistaan yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annetun Euroopan parlamentin ja neuvoston asetuksen (EY) N:o 45/2001 mukaisesti (2).

         4 artikla
   Toiminta
   1.   Ryhmän puheenjohtajana toimii komissio.
   2.   Sherpa-alaryhmä valmistelee keskustelut ja kannanotot sekä toimista ja/tai politiikkaan liittyvistä toimenpiteistä annettavat neuvot, jotka ryhmä vahvistaa; Sherpa-alaryhmä työskentelee kiinteässä yhteistyössä komission yksiköiden kanssa.
   3.   Ryhmä voi tilapäisjärjestelyjen avulla käyttää apunaan asiantuntijoita ja sidosryhmiä; se voi muodostaa rajoitetun määrän tilapäisiä työryhmiä tutkimaan erityiskysymyksiä ryhmän asettamien ehtojen mukaisesti; tilapäiset työryhmät lakkautetaan heti kun ne ovat täyttäneet tehtävänsä.
   4.   Komissio voi pyytää käsiteltävän asian erityisasiantuntijoita tai -tarkkailijoita osallistumaan ryhmän tai tilapäisten työryhmien työskentelyyn, jos tämä on hyödyllistä ja/tai tarpeen.
   5.   Ryhmässä saatuja luottamuksellisia tietoja tai tilapäisten työryhmien toimintaa koskevia tietoja ei paljasteta ulkopuolisille.
   6.   Ryhmä, sherpa-alaryhmä ja tilapäiset työryhmät kokoontuvat yleensä komission tiloissa komission päättämien menettelyjen ja aikataulun mukaisesti. Komissio huolehtii ryhmän sihteeripalveluista.
   7.   Ryhmä päättää esityslistalle otettavista aiheista.
   8.   Komissio voi julkistaa ryhmän laatimia yhteenvetoja, päätelmiä, päätelmien osia tai valmisteluasiakirjoja asiakirjan alkukielellä.
   5 artikla
   Kokouskulut
   Komissio korvaa komissiossa voimassa olevien määräysten mukaisesti ryhmän toimintaan liittyvät ryhmän ja alaryhmien jäsenten sekä asiantuntijoiden ja tarkkailijoiden matka- ja tarvittaessa oleskelukustannukset. Ryhmän, sherpa-alaryhmän tai tilapäisten työryhmien jäsenille ei makseta palkkiota heidän suorittamistaan työtehtävistä.
   Kokouskulut korvataan vuosittaisessa määrärahojen kohdentamista koskevassa menettelyssä asianomaiselle osastolle myönnettyjen määrärahojen puitteissa.
   6 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 23 päivänä joulukuuta 2005.

            Komission puolesta

         Günter VERHEUGEN

            Varapuheenjohtaja

      (1)  KOM(2005) 474 lopullinen, 5.10.2005.

      (2)  EYVL L 8, 12.1.2001, s. 1.


title: Komission päätös, tehty 20 päivänä joulukuuta 2006 , tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyllä komission päätöksellä 2006/505/EY perustetun tilinpäätösstandardeja koskevien lausuntojen tarkasteluryhmän jäsenten nimeämisestä

text:
               6.2.2007

               FI

               Euroopan unionin virallinen lehti

               L 32/181

      KOMISSION PÄÄTÖS,

   tehty 20 päivänä joulukuuta 2006,
   tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyllä komission päätöksellä 2006/505/EY perustetun tilinpäätösstandardeja koskevien lausuntojen tarkasteluryhmän jäsenten nimeämisestä
   (2007/73/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (1) ja erityisesti sen 3 artiklan,
   sekä katsoo seuraavaa:
   Komission päätöksen 2006/505/EY 3 artiklan mukaisesti komissio nimittää tilintarkastusstandardeja koskevien lausuntojen tarkasteluryhmään enintään seitsemän jäsentä sellaisten riippumattomien asiantuntijoiden parista, joiden kokemus ja pätevyys tilinpäätöksen ja ennen kaikkea tilinpäätösraportoinnin alalla tunnustetaan yleisesti koko yhteisössä.
   ON PÄÄTTÄNYT SEURAAVAA:
   1 artikla
   Komissio nimittää tilintarkastusstandardeja koskevien lausuntojen tarkasteluryhmään seitsemän jäsentä, joiden nimet on lueteltu liitteessä.
   2 artikla
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.

      Tehty Brysselissä, 20 päivänä joulukuuta 2006.

            Komission puolesta

            Komission jäsen

         Charlie McCREEVY

      (1)  EUVL 199, 21.7.2006, s. 33.

      LIITE
      JÄSENLUETTELO
      Josef JÍLEK
      Elisabeth KNORR
      Carlos Soria SENDRA
      Hervé STOLOWY
      Enrico LAGHI
      Jan KLAASEN
      Geoffrey MITCHELL


title: Euroopan parlamentin päätös (EU) 2016/1584, annettu 28 päivänä huhtikuuta 2016, Clean Sky -yhteisyrityksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/394

         EUROOPAN PARLAMENTIN PÄÄTÖS (EU) 2016/1584,
   annettu 28 päivänä huhtikuuta 2016,
   Clean Sky -yhteisyrityksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Clean Sky -yhteisyrityksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Clean Sky -yhteisyrityksen tilinpäätöksestä varainhoitovuodelta 2014 sekä yhteisyrityksen vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä yhteisyritykselle (05587/2016 – C8-0054/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 209 artiklan,

               —

               ottaa huomioon Clean Sky -yhteisyrityksen perustamisesta 20. joulukuuta 2007 annetun neuvoston asetuksen (EY) N:o 71/2008 (4),

               —

               ottaa huomioon Clean Sky 2 -yhteisyrityksestä 6. toukokuuta 2014 annetun neuvoston asetuksen (EU) N:o 558/2014 (5) ja erityisesti sen 1 artiklan 2 kohdan ja 12 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 209 artiklassa tarkoitettujen julkisen ja yksityisen sektorin kumppanuuteen perustuvien elinten varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 110/2014 (7),

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0094/2016),

               1.

               hyväksyy Clean Sky -yhteisyrityksen varainhoitovuoden 2014 tilien päättämisen;

               2.

               kehottaa puhemiestä välittämään tämän päätöksen Clean Sky 2 -yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 422, 17.12.2015, s. 17.

      (2)  EUVL C 422, 17.12.2015, s. 19.

      (3)  EUVL L 298, 26.10.2012, s. 1.

      (4)  EUVL L 30, 4.2.2008, s. 1.

      (5)  EUVL L 169, 7.6.2014, s. 77.

      (6)  EYVL L 357, 31.12.2002, s. 72.

      (7)  EUVL L 38, 7.2.2014, s. 2.


title: Neuvoston päätös (EU) 2015/945, annettu 15 päivänä kesäkuuta 2015, alueiden komitean saksalaisen varajäsenen nimeämisestä

text:
               19.6.2015

               FI

               Euroopan unionin virallinen lehti

               L 154/12

         NEUVOSTON PÄÄTÖS (EU) 2015/945,
   annettu 15 päivänä kesäkuuta 2015,
   alueiden komitean saksalaisen varajäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015 ja 5 päivänä helmikuuta 2015 päätökset (EU) 2015/116 (1) ja (EU) 2015/190 (2) alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi ajaksi.

               (2)

               Alueiden komiteassa on vapautunut varajäsenen paikka Helma OROSZin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Marcel PHILIPP, Oberbürgermeister der Stadt Aachen.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 15 päivänä kesäkuuta 2015.

            Neuvoston puolesta

            Puheenjohtaja

         K. GERHARDS

      (1)  EUVL L 20, 27.1.2015, s. 42.

      (2)  EUVL L 31, 7.2.2015, s. 25.


title: Euroopan parlamentin päätös (EU) 2017/1705, annettu 27 päivänä huhtikuuta 2017, vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/295

         EUROOPAN PARLAMENTIN PÄÄTÖS (EU) 2017/1705,
   annettu 27 päivänä huhtikuuta 2017,
   vastuuvapauden myöntämisestä Euroopan työterveys- ja työturvallisuusviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan työterveys- ja työturvallisuusviraston lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan työterveys- ja työturvallisuusviraston tilinpäätöksestä varainhoitovuodelta 2015 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä virastolle (05873/2017 – C8-0053/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan työturvallisuus- ja työterveysjärjestön perustamisesta 18. heinäkuuta 1994 annetun neuvoston asetuksen (EY) N:o 2062/94 (4) ja erityisesti sen 14 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A8-0116/2017),

               1.

               myöntää Euroopan työterveys- ja työturvallisuusviraston johtajalle vastuuvapauden viraston talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan työterveys- ja työturvallisuusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 179.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EYVL L 216, 20.8.1994, s. 1.

      (5)  EUVL L 328, 7.12.2013, s. 42.


title: 2006/55/EY: Neuvoston päätös, tehty  30 päivänä tammikuuta 2006 , Bosnia ja Hertsegovinan Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2004/515/EY kumoamisesta

text:
               7.2.2006

               FI

               Euroopan unionin virallinen lehti

               L 35/19

      NEUVOSTON PÄÄTÖS,

   tehty 30 päivänä tammikuuta 2006,
   Bosnia ja Hertsegovinan Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2004/515/EY kumoamisesta
   (2006/55/EY)
   EUROOPAN UNIONIN NEUVOSTO, JOKA
   ottaa huomioon Euroopan yhteisön perustamissopimuksen,
   ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004 (1) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto antoi tukensa Eurooppa-kumppanuuksien käyttöönotolle keinona toteuttaa Länsi-Balkanin maiden lähentyminen Eurooppaan osana vakautus- ja assosiaatioprosessia.

               (2)

               Asetuksessa (EY) N:o 533/2004 säädetään, että neuvosto päättää Eurooppa-kumppanuuksiin sisällytettävistä periaatteista, ensisijaisista toimista ja ehdoista sekä niiden mahdollisista myöhemmistä mukautuksista.

               (3)

               Neuvosto hyväksyi 14 päivänä kesäkuuta 2004 Bosnia ja Hertsegovinan ensimmäisen Eurooppa-kumppanuuden. (2) Tämä kumppanuus olisi saatettava ajan tasalle jatkotyöskentelyä edellyttävien uudistettujen ensisijaisten tavoitteiden yksilöimistä varten vuotta 2005 koskevan, Bosnia ja Hertsegovinan edistymistä Euroopan unioniin lähentymisessä käsittelevän kertomuksen sisältämien päätelmien perusteella.

               (4)

               Asetuksessa (EY) N:o 533/2004 todetaan, että Eurooppa-kumppanuuksien seuranta varmistetaan vakautus- ja assosiaatioprosessin yhteydessä käyttöön otettujen mekanismien avulla.

               (5)

               Valmistautuakseen yhdentymään tiiviimmin Euroopan unioniin Bosnia ja Hertsegovinan olisi laadittava suunnitelma, johon sisältyvät aikataulu ja erityiset toimenpiteet, joilla se aikoo saavuttaa Eurooppa-kumppanuuden ensisijaiset tavoitteet.

               (6)

               Päätös 2004/515/EY olisi sen vuoksi kumottava,

         ON PÄÄTTÄNYT SEURAAVAA:
   1 artikla
   Asetuksen (EY) N:o 533/2004 1 artiklan mukaisesti Bosnia ja Hertsegovinan Eurooppa-kumppanuuden periaatteet, ensisijaiset tavoitteet ja ehdot luetellaan tämän päätöksen liitteessä, joka on sen erottamaton osa.
   2 artikla
   Eurooppa-kumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien ja erityisesti edistymistä koskevien, komission vuosittain esittämien kertomusten avulla.
   3 artikla
   Kumotaan päätös 2004/515/EY.
   4 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä, 30 päivänä tammikuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 86, 24.3.2004, s. 1.

      (2)  Neuvoston päätös 2004/515/EY, tehty 14 päivänä kesäkuuta 2004, Bosnia ja Hertsegovinan Eurooppa-kumppanuuden periaatteista, ensisijaisista tavoitteista ja ehdoista (EUVL L 221, 22.6.2004, s. 10).

      LIITE
      BOSNIA JA HERTSEGOVINA: EUROOPPA-KUMPPANUUS 2005
      1.   JOHDANTO
      Thessalonikissa kokoontunut Eurooppa-neuvosto antoi tukensa Eurooppa-kumppanuuksien käyttöönotolle keinona toteuttaa Länsi-Balkanin maiden lähentyminen Eurooppaan osana vakautus- ja assosiaatioprosessia.
      Neuvosto hyväksyi 14 päivänä kesäkuuta 2004 Bosnia ja Hertsegovinan ensimmäisen Eurooppa-kumppanuuden. Tämä kumppanuus olisi saatettava ajan tasalle vuotta 2005 koskevan, Bosnia ja Hertsegovinan edistymistä Euroopan unioniin lähentymisessä käsittelevän komission kertomuksen sisältämien päätelmien perusteella. Toisessa Eurooppa-kumppanuudessa yksilöidään toimia koskevat uudet ensisijaiset tavoitteet. Uudet ensisijaiset tavoitteet on mukautettu maan erityiset tarpeet ja sen valmistautumisvaihe huomioon ottaen, ja ne saatetaan ajan tasalle tarpeen mukaan. Eurooppa-kumppanuudessa annetaan myös ohjeita rahoitusavun antamisesta maalle.
      Bosnia ja Hertsegovinan odotetaan laativan suunnitelman, johon sisältyvät aikataulu ja erityiset toimenpiteet, joilla se aikoo saavuttaa Eurooppa-kumppanuuden ensisijaiset tavoitteet.
      2.   PERIAATTEET
      Vakautus- ja assosiaatioprosessi on edelleenkin viitekehys Länsi-Balkanin maiden lähentymiselle Eurooppaan aina niiden tulevaan Euroopan unioniin liittymiseen saakka.
      Tärkeimmät Bosnia ja Hertsegovinalle yksilöidyt ensisijaiset tavoitteet koskevat sen kykyä täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessille vahvistetut ehdot, erityisesti ne, jotka on määritelty 29 päivänä huhtikuuta 1997 ja 21 päivänä kesäkuuta 1999 annetuissa neuvoston päätelmissä, sekä 24 päivänä marraskuuta 2000 annetun Zagrebin huippukokouksen loppujulistuksen sisältö ja Thessalonikin toimintasuunnitelma.
      3.   ENSISIJAISET TAVOITTEET
      Eurooppa-kumppanuudessa luetellut ensisijaiset tavoitteet on valittu siten, että Bosnia ja Hertsegovinan voidaan realistisesti odottaa täyttävän ne tai edistyvän niiden toteuttamisessa huomattavasti lähivuosien aikana. Lyhyen aikavälin tavoitteet, jotka odotetaan täytettävän yhden tai kahden vuoden kuluessa, erotetaan keskipitkän aikavälin tavoitteista, jotka odotetaan täytettävän kolmen tai neljän vuoden kuluessa. Ensisijaiset tavoitteet koskevat sekä lainsäädäntöä että sen täytäntöönpanoa.
      Koska kaikkien EU:n vaatimusten täyttäminen merkitsee huomattavia kustannuksia ja koska tietyillä aloilla vaatimukset ovat monimutkaisia, kaikki tärkeät tehtävät eivät tässä vaiheessa sisälly kumppanuuteen. Tuleviin kumppanuuksiin sisältyy uusia tavoitteita maan edistyminen huomioon ottaen.
      Lyhyen aikavälin ensisijaisten tavoitteiden osalta on yksilöity keskeisimmät ensisijaiset tavoitteet ja ne esitetään jakson 3.1 alussa. Nämä keskeisimmät tavoitteet eivät ole tärkeysjärjestyksessä.
      3.1   LYHYEN AIKAVÄLIN ENSISIJAISET TAVOITTEET

            Keskeisimmät ensisijaiset tavoitteet

                  —

                  Bosnia ja Hertsegovinan on toimittava täydessä yhteistyössä entisen Jugoslavian alueen kansainvälisen rikostuomioistuimen (ICTY) kanssa kaikkien kyseisen tuomioistuimen syytteeseen asettamien, vielä vapaalla jalalla olevien henkilöiden kiinni saamisessa.

                  —

                  Sen on pantava täysin täytäntöön lokakuussa 2005 tehty sopimus poliisivoimien uudistamisesta. Sen on sen mukaisesti perustettava poliisivoimien uudistamisen täytäntöönpanoa hallinnoiva osasto vuoden 2005 joulukuuhun mennessä ja laadittava toimintasuunnitelma uudistuksen täytäntöönpanosta komission määrittämien periaatteiden mukaisesti ja sopimuksessa asetettujen määräaikojen puitteissa.

                  —

                  Sen on annettava tarvittava yleisradiotoimintaa koskeva lainsäädäntö valtion ja entiteettien tasolla sekä aloitettava sen täytäntöönpano.

                  —

                  Sen on varmistettava, että kaikilla valtion tason ministeriöillä ja laitoksilla on riittävä rahoitus, ne ovat toimintakykyisiä ja niillä on asianmukaiset toimitilat ja riittävä henkilöstö.

                  —

                  Sen on hyväksyttävä kattava toimintasuunnitelma julkishallinnon uudistamiseksi ja aloitettava sen täytäntöönpano ottaen huomioon julkishallinnon toimintaa ja sen eri aloja koskevien tarkastelujen tulokset.

                  —

                  Sen on varmistettava todelliset sisämarkkinat Bosnia ja Hertsegovinassa.

            Poliittiset arviointiperusteet

      Demokratia ja oikeusvaltioperiaate
      Hallintotapa

                  —

                  Bosnia ja Hertsegovinan on toteutettava toimenpiteitä, jotta maan parlamentilla olisi riittävät tekniset resurssit ja henkilöstö.

                  —

                  Sen on parannettava ja lisättävä valtion ja entiteettien välistä koordinaatiota laatimalla sitä varten säännölliset ja vakiintuneet mekanismit.

                  —

                  Sen on varmistettava Bosnia ja Hertsegovinan ylimpien tarkastuselinten antamien raporttien seuranta ja toteutettava tarvittavat toimenpiteet sääntöjenvastaisuuksiin syyllistyneitä kohtaan.

            Vaalit

                  —

                  Bosnia ja Hertsegovinan on otettava täysi vastuu vuoden 2006 parlamentti- ja presidentinvaalien järjestelyistä ja rahoituksesta.

                  —

                  Sen on muutettava Bosnia ja Hertsegovinan presidentin ja parlamenttiedustajien vaalia koskevaa lainsäädäntöä Euroopan ihmisoikeussopimuksen ja Euroopan neuvostoon liittymisen jälkeisten sitoumusten täydellistä noudattamista varten.

                  —

                  Sen on annettava vaalikomitean tarkastusosastolle tarvittava henkilöstö.

            Julkishallinto

                  —

                  Bosnia ja Hertsegovinan on annettava julkishallinnon koordinointitoimistolle tarvittava henkilöstö ja materiaaliresurssit, jotta se voi suorittaa tehtävänsä asianmukaisesti.

                  —

                  Sen on toteutettava toimenpiteitä julkisen hallinnon virastojen asianmukaisen toiminnan varmistamiseksi sekä kehitettävä ja pantava täytäntöön tehokkaita palvelukseenottomenettelyjä; sen on varmistettava virkamiesten nopea nimittäminen, erityisesti valtion tasolla, päätökseen saatetun virkamiesten valintamenettelyn jälkeen.

                  —

                  Sen on pantava täytäntöön toukokuussa 2005 hyväksytty julkishallinnon koulutusohjelma.

                  —

                  Sen on annettava uusi valtion oikeusasiamiestä koskeva lainsäädäntö sekä varmistettava valtion ja entiteettien oikeusasiamiesten yhdistyminen.

            Oikeusjärjestelmä

                  —

                  Bosnia ja Hertsegovinan on varmistettava, että valtakunnanoikeus, syyttäjänvirasto ja korkean tason tuomari- ja syyttäjäneuvosto ottavat täyden vastuun rahoituksen, hallinnon ja henkilöstönsä osalta; sen on varmistettava niiden asianmukainen toiminta.

                  —

                  Sen on edistyttävä kasaantuneiden tuomioistuinasioiden käsittelyssä.

                  —

                  Sen on kehitettävä tehokas järjestelmä nuorisorikollisuuden käsittelemiseksi.

            Korruption vastainen politiikka

                  —

                  Bosnia ja Hertsegovinan on valmisteltava yksityiskohtainen korruption vastainen suunnitelma kansallisen korruption vastaisen strategian pohjalta.

                  —

                  Sen on yhdenmukaistettava korruption vastainen lainsäädäntö Bosnia ja Hertsegovinassa.

                  —

                  Sen on varmistettava eturistiriitoja koskevan lain tehokas täytäntöönpano.

            Ihmisoikeudet ja vähemmistöjen suojelu

                  —

                  Bosnia ja Hertsegovinan on poistettava viittaukset kuolemanrangaistukseen Bosnian serbitasavallan perustuslaissa.

                  —

                  Sen on pantava täytäntöön ratifioimansa kansainväliset sopimukset ja raportointia koskevat vaatimukset.

                  —

                  Sen on varmistettava, että perustuslakituomioistuimen ihmisoikeuskomitea käsittelee kaikki ratkaisemattomat ihmisoikeusasiat.

                  —

                  Sen on parannettava vähemmistöjä koskevaa lainsäädäntökehystä edelleen, jotta se täyttää täysin kansallisten vähemmistöjen suojelua koskevan Euroopan neuvoston puiteyleissopimuksen vaatimukset, ja huolehdittava kyseisen yleissopimuksen täytäntöönpanosta kaikkialla Bosnia ja Hertsegovinassa.

                  —

                  Sen on perustettava kansallisten vähemmistöjen neuvosto ja vastaavat elimet entiteettien tasolla.

                  —

                  Sen on kehitettävä kansallisen romanistrategian alakohtaisia toimintasuunnitelmia ja aloitettava niiden täytäntöönpano osana laajaa köyhyyden vähentämisstrategiaa.

            Alueelliset kysymykset ja kansainväliset velvoitteet

                  —

                  Bosnia ja Hertsegovinan on jatkettava alueellisen yhteistyön tehostamista ja varmistettava hyvät naapuruussuhteet muun muassa sovinnon edistämiseksi.

                  —

                  Sen on osaltaan huolehdittava ratkaisun löytämisestä jäljellä oleviin rajakysymyksiin Kroatian ja Serbia ja Montenegron kanssa.

                  —

                  Sen on parannettava huomattavasti kahdenvälisten vapaakauppasopimusten täytäntöönpanoa ja työskenneltävä tulevan alueellisen Kaakkois-Aasian vapaakauppasopimuksen aikaansaamiseksi.

                  —

                  Sen on tehtävä ja pantava täytäntöön naapurimaiden kanssa tehtäviä sopimuksia, jotka koskevat erityisesti rajat ylittävää yhteistyötä, järjestäytyneen rikollisuuden, laittoman kaupan ja salakuljetuksen torjuntaa, oikeudellista yhteistyötä, rajojen valvontaa, takaisinottoa, ympäristöä, kuljetuksia ja energiaa.

                  —

                  Sen on varmistettava, että pakolaisten paluurahastoa rahoitetaan asianmukaisesti ja että se on täysin toimintakykyinen. Sen on osaltaan varmistettava Sarajevon julistuksen täytäntöönpano. Sen on saatettava loppuun palautettavien henkilöiden/pakolaisten paluuprosessi ja edistyttävä huomattavasti heidän integroimisessaan yhteiskuntaan taloudellisesti ja sosiaalisesti.

                  —

                  Sen on täytettävä kaikki jäljellä olevat Euroopan neuvostoon liittymisen jälkeiset vaatimukset erityisesti koulutuksen ja vaalien osalta.

            Taloudelliset arviointiperusteet

                  —

                  Bosnia ja Hertsegovinan on harjoitettava vakaata makrotaloudellista ympäristöä edistävää politiikkaa ja kiinnitettävä erityistä huomiota luottojen kasvuun valuuttakatejärjestelmän yhteydessä.

                  —

                  Sen on pantava täytäntöön yritysten rekisteröintiä koskevat valtion puitelaki ja entiteettien lait.

                  —

                  Sen on tuettava julkisen talouden kestävyyttä käsittelevän työryhmän työtä ja pyrittävä vähentämään todellisia julkisia menoja.

                  —

                  Sen on saatettava loppuun kansallisten vaatimusten sovittelu ja annettava valtion tason laki sisäisistä veloista, jolla ohjataan kaikkia kansallisia vaatimuksia koskevia maksuja.

                  —

                  Sen on annettava laki kansallisesta veroneuvostosta ja vahvistettava menettelyt sen tehokkaan toiminnan varmistamiseksi.

                  —

                  Sen on uudistettava palkkausjärjestelmää ja vähennettävä sen jäykkyyttä erityisesti julkisella sektorilla.

                  —

                  Sen on suunniteltava ja pantava täytäntöön talouspoliittisen suunnitteluyksikön vakiinnuttaminen.

                  —

                  Sen on edistyttävä huomattavasti yrityshallinnon alalla ja muun muassa nopeutettava yksityisten investointirahastojen yksityistämistä ja niiden rakenneuudistusta.

                  —

                  Sen on hyväksyttävä taloudellista uudelleenjärjestelyä koskeva laki ja aloitettava sen täytäntöönpano.

                  —

                  Sen on varmistettava kauppatuomioistuinten asianmukainen toiminta ja kehitettävä tuomioistuinten toimintaa konkurssimenettelyjen käsittelyn osalta.

            Eurooppalaiset standardit

      Sisämarkkinat
      Tavaroiden vapaa liikkuvuus

                  —

                  Bosnia ja Hertsegovinan on pantava täytäntöön nykyistä lainsäädäntöä standardien, sertifioinnin, metrologian, akkreditoinnin ja vaatimustenmukaisuuden arvioinnin aloilla; sen on perustettava kyseisen lainsäädännön mukaiset elimet ja järjestettävä niille henkilöstö, jotta ne voivat hoitaa tehtävänsä. Sen on jatkettava ponnisteluja mainittujen alojen sääntöjen ja määräysten yhdenmukaistamiseksi yhteisön säännöstön kanssa erityisesti kaupalle suotuisten olosuhteiden luomiseksi.

                  —

                  Sen on otettava käyttöön sellaisia toimenpiteitä, joilla on vaikutusta kauppaan, sisältäviä uusia teknisiä säännöksiä koskeva sisäinen kuulemis- ja ilmoitusmenettely, jota on sovellettava ennen säännösten hyväksymistä.

                  —

                  Sen on varmistettava jatkuva edistyminen eurooppalaisten standardien hyväksymisessä.

                  —

                  Sen on perustettava markkinoiden valvontavirasto ja varmistettava sen toimintakyky. Sen on jatkettava pyrkimyksiä sellaisten markkinoiden valvontarakenteiden perustamiseksi, jotka vastaavat tavaroiden vapaata liikkuvuutta koskevan yhteisön säännöstön vaatimuksiin.

            Henkilöiden ja palvelujen vapaa liikkuvuus ja sijoittautumisoikeus

                  —

                  Bosnia ja Hertsegovinan on perustettava vakuutusvirasto ja varmistettava, että se on täysin toimintakykyinen.

                  —

                  Sen on siirrettävä pankkivalvonta valtion tasolle ja varmistettava valvontaviranomaisen tehokas toiminta.

                  —

                  Sen on varmistettava korkeakoulutusta koskevan valtiollisen lain antaminen, jolla valmistellaan Bolognan prosessin ja korkea-asteen koulutusta koskevien tutkintojen tunnustamisesta Euroopan alueella Lissabonissa tehdyn yleissopimuksen keskeisten osien täytäntöönpanoa.

            Tulli ja verotus

                  —

                  Bosnia ja Hertsegovinan on yhdenmukaistettava edelleen tullilainsäädäntöä ja -menettelyjä yhteisön säännöstön kanssa.

                  —

                  Sen on varmistettava, että vapaa-alueiden oikeudellinen kehys vastaa EU-standardeja, ja taattava vapaa-alueiden riittävä valvonta.

                  —

                  Sen on toteutettava kaikki tarvittavat toimenpiteet, jotta alkuperäsäännöt pannaan asianmukaisesti täytäntöön.

                  —

                  Sen on pantava täytäntöön tullausarvoa koskevat säännöt kansainvälisten standardien ja käytäntöjen mukaisesti.

                  —

                  Sen on lisättävä hallinnollista kapasiteettia tullilainsäädännön täytäntöön panemiseksi ja korruption, rajat ylittävän rikollisuuden sekä veronkierron torjumiseksi.

                  —

                  Sen on varmistettava välillistä verotusta käsittelevän viranomaisen riittävä tehokas toiminta.

                  —

                  Sen on pantava täysin täytäntöön arvonlisäverolaki ja lähennettävä verolainsäädäntöä edelleen yhteisön säännöstön kanssa.

                  —

                  Sen on sitouduttava yritysverotuksen menettelysääntöjen periaatteiden noudattamiseen ja varmistettava, että uudet verotoimenpiteet ovat kyseisten periaatteiden mukaisia.

            Kilpailu

                  —

                  Bosnia ja Hertsegovinan on lisättävä kilpailuneuvoston kapasiteettia, jotta se voi hoitaa kaikki kilpailupolitiikan sääntöjen soveltamiseen ja kilpailupolitiikan puolustamiseen liittyvät tehtävänsä.

                  —

                  Sen on annettava tarvittava kilpailua ja valtiontukea koskeva lainsäädäntö sekä yhdenmukaistettava jo olemassa oleva lainsäädäntö EU:n kilpailu- ja valtiontukisääntöjen kanssa.

            Julkiset hankinnat

                  —

                  Bosnia ja Hertsegovinan on varmistettava julkisia hankintoja koskevan lainsäädännön asianmukainen täytäntöönpano, mukaan lukien julkisista hankinnoista vastaavan viraston ja julkisten hankintojen uudelleentarkasteluelimen perustaminen, niiden henkilöstön palvelukseen ottaminen ja rahoituksen myöntäminen niille.

            Teollis- ja tekijänoikeuslainsäädäntö

                  —

                  Bosnia ja Hertsegovinan on pantava täytäntöön nykyinen oikeudellinen kehys erityisesti varmistamalla teollis- ja tekijänoikeusinstituutin asianmukainen toiminta.

            Tilastot

                  —

                  Bosnia ja Hertsegovinan on tehtävä tilastojärjestelmässä olevien entiteettien välinen sopimus tilastokeskuksen toiminnan parantamisesta ja aloitettava sen täytäntöönpano.

            Alakohtaiset politiikat
      Teollisuus sekä pienet ja keskisuuret yritykset

                  —

                  Bosnia ja Hertsegovinan on hyväksyttävä viivytyksettä ehdotettu pienten ja keskisuurten yritysten valtion tason strategia ja aloitettava siihen sisältyvien ensisijaisten toimien täytäntöönpano.

                  —

                  Sen on kehitettävä kestävä ja kattava teollisuuspolitiikka.

            Maatalous ja kalastus

                  —

                  Bosnia ja Hertsegovinan on kehitettävä kattava valtion tason maatalousstrategia marraskuussa 2004 annettujen toimintaa koskevan tarkastelun suositusten perusteella ja hyväksyttävä oikeudellinen kehys sen täytäntöön panemiseksi.

                  —

                  Sen on jatkettava eläinlääkintä- ja kasvinsuojelualaa koskevan lainsäädännön lähentämistä yhteisön säännöstöön.

                  —

                  Sen on perustettava valtion elintarviketurvallisuusvirasto ja aloitettava sen toiminta. Sen on aloitettava kasvinsuojeluviraston toiminta.

                  —

                  Sen on lisättävä eläinlääkinnän ja kasvinsuojelun alan laboratorioiden ja tarkastajien kapasiteettia, perustettava vertailulaboratorio ja kehitettävä näytteidenottomenettelyjä EU:n vaatimusten mukaisesti.

                  —

                  Sen on saatettava loppuun nautaeläinten tunnistaminen ja rekisteröinti EU:n vaatimusten mukaisesti.

                  —

                  Sen on tehostettava maataloustilastojen keräämistä ja prosessointia EU:n standardien ja menetelmien mukaisesti.

            Ympäristö

                  —

                  Bosnia ja Hertsegovinan on hyväksyttävä valtiollinen ympäristölaki maanlaajuisen yhtenäistetyn ympäristönsuojelukehyksen luomiseksi.

                  —

                  Sen on perustettava valtiollinen ympäristövirasto ja varmistettava sen asianmukainen toiminta.

            Energia

                  —

                  Bosnia ja Hertsegovinan on aloitettava energiayhteisön perustamissopimuksen osana tehtyjen sitoumusten täytäntöönpano.

                  —

                  Sen on kehitettävä laaja energiastrategia ja sen on edistettävä energia-alan uudistuksia ja alan vapautumista.

                  —

                  Sen on varmistettava, että riippumaton energiaverkko-operaattori ja energiansiirtoyhtiö, kummatkin omana valtion tason yrityksenään, ovat nopeasti täysin toimintakykyisiä.

            Liikennepolitiikka

                  —

                  Bosnia ja Hertsegovinan on pantava täytäntöön valtiollinen rautatielaki.

                  —

                  Sen on jatkettava ilmailulainsäädäntönsä yhdenmukaistamista yhteisön säännöstön kanssa Euroopan yhteinen ilmailualue huomioiden.

            Tietoyhteiskunta ja tiedotusvälineet

                  —

                  Bosnia ja Hertsegovinan on annettava laki tietoyhteiskuntavirastosta ja perustettava kyseinen virasto.

                  —

                  Sen on vapautettava televiestintämarkkinoita edelleen ja varmistettava, että sääntelyviranomainen panee olemassa olevaa lainsäädäntöä tehokkaasti täytäntöön kilpailun kannustamiseksi.

                  —

                  Sen on vahvistettava edelleen sääntelyviranomaisen roolia ja hallinnollista kapasiteettia.

            Varainhoidon valvonta

                  —

                  Bosnia ja Hertsegovinan on kehitettävä julkisen varainhoidon sisäisen valvonnan strategia.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  Bosnia ja Hertsegovinan on huolehdittava riittävän henkilöstön järjestämisestä sisäministeriön turvapaikka- ja maahanmuuttokysymyksiä käsitteleville osastoille.

                  —

                  Sen on pantava täytäntöön vuoden 2003 laki ulkomaalaisten liikkumisesta ja oleskelusta. Sen on varmistettava, että kaikki muutokset tähän lakiin ovat yhteisön säännöstön ja kansainvälisten standardien mukaisia ja että ne antavat olemassa oleville säännöksille lisäarvoa.

                  —

                  Sen on vähennettävä edelleen rajalla annettavien viisumien määrää.

                  —

                  Sen on täytettävä kaikki kansainväliset ja alueelliset velvoitteet rajavalvonnan alalla.

            Rahanpesu

                  —

                  Bosnia ja Hertsegovinan on järjestettävä talousrikollisuuden tutkimusyksikölle täysi henkilöstö.

                  —

                  Sen on lisättävä yhteistyötä talousrikollisuuden tutkimusyksikön sekä valtion tutkimus- ja suojeluviraston rikostutkimusosaston välillä.

                  —

                  Sen on varmistettava rahanpesun vastaisen lainsäädännön riittävä täytäntöönpano ja soveltaminen sekä edelleen parannettava tätä lainsäädäntöä.

                  —

                  Sen on liityttävä asianmukaisiin kansainvälisiin sopimuksiin.

            Huumeet

                  —

                  Bosnia ja Hertsegovinan on kehitettävä valtion tason huumepolitiikka EU:n standardien mukaisesti.

                  —

                  Sen on hyväksyttävä laki huumeiden ja niiden esiasteiden väärinkäytön ehkäisystä.

            Poliisi

                  —

                  Bosnia ja Hertsegovinan on edelleen tehostettava valtion tutkimus- ja suojeluviraston toimintaa erityisesti saattamalla loppuun sen koko henkilöstön palvelukseen ottaminen.

            Järjestäytyneen rikollisuuden ja terrorismin torjunta

                  —

                  Bosnia ja Hertsegovinan on varmistettava ihmiskaupan torjuntaa koskevan kansallisen toimintasuunnitelman asianmukainen täytäntöönpano.

                  —

                  Sen on toteutettava lisätoimenpiteitä ihmiskaupan uhrien suojelemiseksi ja todistajien suojelua koskevan lainsäädännön riittävän täytäntöönpanon varmistamiseksi.

                  —

                  Sen on lisättävä valtion tutkimus- ja suojeluviraston kapasiteettia terrorismin torjunnan alalla; sen on tehostettava tämän alan kansainvälistä yhteistyötä, mukaan luettuna kansainvälisten yleissopimusten asianmukainen täytäntöönpano.

                  —

                  Sen on hyväksyttävä laki henkilötietojen suojelusta ja perustettava tietosuojavirasto.

            3.2   KESKIPITKÄN AIKAVÄLIN ENSISIJAISET TAVOITTEET

            Poliittiset arviointiperusteet

         Hallintotapa

                  —

                  Bosnia ja Hertsegovinan on varmistettava kehityksen jatkuminen ja otettava kansallisella tasolla täysi vastuu politiikan laatimisesta ja päätöksenteosta.

         Julkishallinto

                  —

                  Bosnia ja Hertsegovinan on pantava täytäntöön laaja toimintasuunnitelma julkishallinnon uudistamiseksi.

                  —

                  Sen on kehitettävä virkamiesten koulutuskapasiteettia sekä jatkettava päätöksenteon ja koordinointikapasiteetin parantamista.

                  —

                  Sen on lisättävä kapasiteettia lainsäädännön yhdenmukaistamiseksi asteittain yhteisön säännöstön kanssa. Yhteisön avun hajauttamisen valmistelua varten Bosnia ja Hertsegovinan roolia avun ohjelmasuunnittelussa ja sen täytäntöönpanossa on edelleen laajennettava.

         Poliisivoimien uudistaminen

                  —

                  Bosnia ja Hertsegovinan on pantava täytäntöön poliisivoimien rakenneuudistusta koskeva toimintasuunnitelma.

         Oikeusjärjestelmä

                  —

                  Bosnia ja Hertsegovinan on varmistettava riittävä koulutus oikeuslaitoksessa erityisesti ihmisoikeuslainsäädännön sekä tulevan vakautus- ja assosiaatiosopimuksen täytäntöönpanoon liittyvien kysymysten osalta.

                  —

                  Sen on taattava, että kaikilla tuomioistuimilla on riittävät tekniset valmiudet ja varat jakaa oikeutta tehokkaasti ja asianmukaisesti.

         Korruption vastainen politiikka

                  —

                  Bosnia ja Hertsegovinan on pantava täytäntöön korruption vastainen toimintasuunnitelma ja Euroopan neuvoston lahjonnan vastaisen valtioiden ryhmän (Council of Europe's Group pf States Against Corruption, GRECO) suositukset.

                  —

                  Sen on varmistettava, että kansainväliset korruption vastaiset sopimukset pannaan täytäntöön asianmukaisesti ja että korruptiota todellisuudessa vähennetään.

         Ihmisoikeudet ja vähemmistöjen suojelu

                  —

                  Bosnia ja Hertsegovinan on taattava, että kansallinen lainsäädäntö on kaikilta osiltaan Euroopan ihmisoikeussopimuksen mukainen.

                  —

                  Sen on taattava vähemmistöjen suojelu EU:n ja kansainvälisten standardien mukaisesti.

                  —

                  Sen on pantava täytäntöön kansallinen romanistrategia ja sen alakohtaiset toimintasuunnitelmat.

            Taloudelliset arviointiperusteet

                  —

                  Bosnia ja Hertsegovinan on varmistettava makrotalouden vakauden jatkuminen ja pyrittävä lisäämään vaihtotaseen kestävyyttä.

                  —

                  Sen on pyrittävä edelleen vähentämään julkisten menojen prosenttiosuutta BKT:stä.

                  —

                  Sen on jatkettava liiketoimintaympäristön ja yritysten hallinnointijärjestelmien parantamista sekä jatkettava yrityssektorin, myös julkisia palveluja tuottavien yritysten, rakenneuudistusta.

                  —

                  Sen on jatkettava vero- ja talouspolitiikan koordinoinnin vahvistamista.

                  —

                  Sen on varmistettava välillisen verotuksen viraston talouspoliittisen suunnitteluyksikön riittävän tehokas toiminta.

                  —

                  Sen on kehitettävä laaja konsolidoitu kansantalouden tilinpito.

                  —

                  Sen on vahvistettava talousarvion valmistelua, täytäntöönpanoa ja vastuuvelvollisuutta koskevia menettelyjä.

                  —

                  Sen on pantava täytäntöön työttömyyden, erityisesti pitkäaikaistyöttömyyden, vähentämiseen tähtääviä politiikkoja.

                  —

                  Sen on parannettava eri puolilla maata olevien työvoimatoimistojen välistä koordinointia ja ponnisteltava työmarkkinoiden pirstoutumisen vähentämiseksi.

                  —

                  Sen on lisättävä pyrkimyksiä parantaa koulutusjärjestelmää alemman perusasteen koulutus mukaan lukien ja luoda nykyaikainen ammatillisen koulutuksen järjestelmä. Sen on ratkaistava koulutusjärjestelmän pirstoutumisen ongelma ja järjestelmän eri tasojen toimien päällekkäisyys. Sen on vahvistettava politiikan kehittämistä ja strategista suunnittelua koulutuksen parantamiseksi.

                  —

                  Sen on jatkettava tarvittavien uudistusten täytäntöönpanoa WTO:n sääntöjen ja velvollisuuksien mukaisesti, jotta sen liittyminen WTO:hon nopeutuisi.

            Eurooppalaiset standardit

      Sisämarkkinat ja kauppa
      Tavaroiden vapaa liikkuvuus

                  —

                  Bosnia ja Hertsegovinan on jatkettava lainsäädännön yhdenmukaistamista yhteisön säännöstön kanssa standardien, sertifioinnin, metrologian, akkreditoinnin ja vaatimustenmukaisuuden arvioinnin aloilla, ja sen on saatettava uuden yleisen lähestymistavan ja vanhan lähestymistavan direktiivit osaksi kansallista lainsäädäntöä.

            Tulli ja verotus

                  —

                  Bosnia ja Hertsegovinan on varmistettava tulli- ja verolainsäädännön lähentämisen jatkaminen yhteisön säännöstöön ja lisättävä kyseisen lainsäädännön täytäntöönpanossa tarvittavaa hallinnollista kapasiteettia sekä torjuttava korruptiota, rajat ylittävää rikollisuutta ja verotuksen kiertämistä.

                  —

                  Sen on parannettava avoimuutta ja tietojenvaihtoa EU:n kanssa, jotta verojen välttämisen tai kiertämisen estäviä toimenpiteitä voidaan soveltaa helpommin.

            Kilpailu

                  —

                  Bosnia ja Hertsegovinan on pantava täytäntöön valtiontukia koskeva lainsäädäntö.

                  —

                  Sen on esitettävä laaja valtiontukea koskeva inventaario.

            Julkiset hankinnat

                  —

                  Bosnia ja Hertsegovinan on varmistettava, että sen julkisia hankintoja koskeva lainsäädäntökehys on yhdenmukainen yhteisön säännöstön kanssa ja että julkisia hankintamenettelyjä pannaan asianmukaisesti täytäntöön.

            Tilastot

                  —

                  Bosnia ja Hertsegovinan on kehitettävä luotettavat taloustilastot ja institutionaalinen kapasiteetti eurooppalaisten standardien kanssa yhdenmukaistettujen tilastollisten perustietojen tuottamiseksi ja julkaisemiseksi erityisesti kansantalouden tilinpidon, työvoimatilastojen ja yritystilastojen aloilla.

            Alakohtaiset politiikat
      Teollisuus sekä pienet ja keskisuuret yritykset

                  —

                  Bosnia ja Hertsegovinan on pantava täytäntöön pieniä ja keskisuuria yrityksiä koskeva strategia.

                  —

                  Sen on varmistettava teollisuuspolitiikan täytäntöönpano.

                  —

                  Sen on aloitettava integroidun tutkimuspolitiikan suunnittelu ja soveltaminen.

            Maatalous ja kalastus

                  —

                  Bosnia ja Hertsegovinan on pantava täytäntöön laaja valtion tason maatalousstrategia.

                  —

                  Sen on aloitettava lampaiden ja vuohien tunnistaminen ja niiden liikkeiden rekisteröinti.

                  —

                  Sen on valmisteltava ohjelma elintarvikelaitosten saattamiseksi EU:n vaatimusten tasolle.

                  —

                  Sen on aloitettava toimia kotimaisen kasvituotannon tehokkaan valvonnan varmistamiseksi erityisesti sellaisten tuotteiden osalta, joita koskevat EU:n erityisvaatimukset.

            Ympäristö

                  —

                  Bosnia ja Hertsegovinan on jatkettava ympäristönsuojelussa mukana olevien laitosten hallinnollisen kapasiteetin vahvistamista erityisesti valtion tasolla ja varmistettava jo osaksi kansallista lainsäädäntöä saatettujen lakien täytäntöönpano.

                  —

                  Sen on varmistettava toimivan ympäristövalvontajärjestelmän perustaminen.

            Liikennepolitiikka

                  —

                  Bosnia ja Hertsegovinan on jatkettava rautatiesektorin rakenneuudistusta ja vapauttamista.

                  —

                  Sen on varmistettava lainsäädännön asteittainen lähentäminen yhteisön liikennesäännöstöön erityisesti teknisten ja turvallisuusstandardien, sosiaalisten standardien ja markkinoiden vapauttamisen osalta.

                  —

                  Sen on pantava täytäntöön Kaakkois-Euroopan keskeisestä alueellisesta liikenneverkosta ja liikenneobservatoriosta tehty yhteisymmärryspöytäkirja.

            Energia

                  —

                  Bosnia ja Hertsegovinan on pantava täytäntöön entiteettien toimintasuunnitelmat, jotka koskevat energia-alan uudelleenjärjestelyä.

                  —

                  Sen on vakiinnutettava valtion ja entiteettien energia-alan sääntelyviranomaiset.

                  —

                  Sen on pyrittävä saavuttamaan konkreettista edistystä kaasualalla muun muassa kehittämällä kaasustrategia, perustamalla verkonhaltija ja sääntelyviranomainen sekä kehittämällä sisäisiä kaasumarkkinoita.

            Tietoyhteiskunta ja tiedotusvälineet

                  —

                  Bosnia ja Hertsegovinan on pantava täytäntöön julkista yleisradiojärjestelmää koskeva lainsäädäntö ja saatettava loppuun yleisradiotoiminnan rakenneuudistus.

                  —

                  Sen on yhdenmukaistettava sähköistä viestintää ja sähköisiä palveluja koskeva lainsäädäntö EU:n sääntelykehyksen kanssa ja varmistettava sen täytäntöönpano.

                  —

                  Sen on yhdenmukaistettava lainsäädäntöään rajat ylittävistä televisiolähetyksistä tehdyn eurooppalaisen yleissopimuksen ja televisio ilman rajoja -direktiivin kanssa.

            Varainhoidon valvonta

                  —

                  Bosnia ja Hertsegovinan on kehitettävä ja pantava täytäntöön hajautetun hallinnollisen vastuuvelvollisuuden ja toiminnallisesti riippumattoman sisäisen tarkastukset periaatteet kansainvälisesti hyväksyttyjen standardien ja EU:n parhaan käytännön mukaisesti.

                  —

                  Sen on vahvistettava ylimmän tarkastuselimen toimintakapasiteettia sekä sen toiminnallista ja taloudellista riippumattomuutta.

                  —

                  Sen on kehitettävä menettelyjä ja lisättävä hallinnollista kapasiteettia EU:n taloudellisten etujen suojelemiseksi tehokkaasti.

            Oikeus, vapaus ja turvallisuus
      Viisumi-, rajavalvonta-, turvapaikka- ja maahanmuuttokysymykset

                  —

                  Bosnia ja Hertsegovinan on pantava täysin täytäntöön yhdennetty rajavalvontastrategia ja toteutettava tehokasta rajavalvontaa.

                  —

                  Sen on vastattava täysin vastaanottokeskusten toiminnasta.

            Rahanpesu

                  —

                  Bosnia ja Hertsegovinan on varmistettava, että rahanpesun torjuntaa tehostetaan jatkuvasti.

            Huumeet

                  —

                  Bosnia ja Hertsegovinan on varmistettava, että lainvalvontaviranomaisilla on asianmukaiset keinot torjua huumekauppaa, ja sen on parannettava edelleen virastojen välistä ja kansainvälistä yhteistyötä; sen on saavutettava konkreettista edistystä kyseisellä alalla.

                  —

                  Sen on perustettava valtion tason huumevirasto.

            Järjestäytyneen rikollisuuden ja terrorismin torjunta

                  —

                  Bosnia ja Hertsegovinan on varmistettava kaikkien järjestäytyneen rikollisuuden torjuntasuunnitelmaan sisältyvien toimenpiteiden täysimääräinen toteuttaminen.

            4.   OHJELMASUUNNITTELU
      Osana vakautus- ja assosiaatioprosessia Länsi-Balkanin maille annettavasta yhteisön avusta säädetään voimassa olevissa rahoitusvälineissä, erityisesti Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetussa neuvoston asetuksessa (EY) N:o 2666/2000 (1). Tällä päätöksellä ei sen vuoksi ole taloudellisia vaikutuksia. Bosnia ja Hertsegovina voi saada rahoitusta useita maita koskevista horisontaalisista ohjelmista.
      5.   EHDOLLISUUS
      Osana vakautus- ja assosiaatioprosessia Länsi-Balkanin maille annettavan yhteisön avun antaminen riippuu edistymisestä Kööpenhaminassa vahvistettujen arviointiperusteiden ja tämän Eurooppa-kumppanuuden erityisten tavoitteiden saavuttamisessa. Jos näitä ehtoja ei täytetä, neuvosto voi toteuttaa aiheelliset toimenpiteet asetuksen (EY) N:o 2666/2000 5 artiklan mukaisesti. Yhteisön apuun sovelletaan myös 29 päivänä huhtikuuta 1997 sekä 21 ja 22 päivänä kesäkuuta 1999 annetuissa neuvoston päätelmissä määriteltyjä ehtoja, jotka koskevat erityisesti edunsaajien sitoutumista demokraattisten, taloudellisten ja institutionaalisten uudistusten toteuttamiseen.
      6.   SEURANTA
      Eurooppa-kumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien ja erityisesti komission vuosikertomusten avulla.

         (1)  EYVL L 306, 7.12.2000, s. 1. Asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).


title: 2004/492/EY:Neuvoston päätös, tehty 5 päivänä toukokuuta 2004, jäsenten nimittämisestä Euroopan yhteisöjen komissioon

text:
               15.5.2004

               FI

               Euroopan unionin virallinen lehti

               L 180/29

      NEUVOSTON PÄÄTÖS,
   tehty 5 päivänä toukokuuta 2004,
   jäsenten nimittämisestä Euroopan yhteisöjen komissioon
   (2004/492/EY)
   EUROOPAN UNIONIN NEUVOSTO, joka
   ottaa huomioon asiakirjan Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, ja erityisesti sen 45 artiklan 2 kohdan a ja b alakohdan,
   yhteisestä sopimuksesta komission puheenjohtajan kanssa,
   sekä katsoo seuraavaa:

         ON PÄÄTTÄNYT SEURAAVAA:
   1 artikla
   Nimitetään komission jäseniksi ajanjaksolle, joka alkaa 1 päivänä toukokuuta 2004 ja päättyy 31 päivänä lokakuuta 2004:

               Pavel TELIČKA

               Siim KALLAS

               Marcos KYPRIANOU

               Sandra KALNIETE

               Dalia GRYBAUSKAITÉ

               Péter BALÁZS

               Joe BORG

               Danuta HÜBNER

               Janez POTOČNIK

               Ján FIGEĽ

         2 artikla
   Tätä päätöstä noudatetaan päivästä, jona se julkaistaan Euroopan unionin virallisessa lehdessä.
   Sitä sovelletaan 1 päivästä toukokuuta 2004.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 5 päivänä toukokuuta 2004.

            Neuvoston puolesta

         B. COWEN

            Puheenjohtaja